Определянето на точния размер на маратонките за дете е от съществено значение за удобството и комфорта, които се стремим да му осигурим. Различните производители препоръчват да се предвиди разлика от 0,5 до 1 см в полза на стелката спрямо ходилото .
През зимата би било добре да предвидите аванс от 1 см, за да остане място за по-плътни чорапи, да има възможност за свободно циркулиране на въздуха и задържане на температурата , излъчена от ходилото. За номера от 28 до 35 също можете да предвидите по-голямо свободно разстояние – така детето ще може да носи маратонките и през следващия сезон.